gl en gl fr gl gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl en gl gl en gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta achega o Polo Aeroespacial de Galicia a 180 mozos galegos para espertar neles as vocacións científico-tecnolóxicas - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta achega o Polo Aeroespacial de Galicia a 180 mozos galegos para espertar neles as vocacións científico-tecnolóxicas
A Xunta achega o Polo Aeroespacial de Galicia a 180 mozos galegos para espertar neles as vocacións científico-tecnolóxicas
Mar 9, 2020 | Sala de prensa | 0 comments
O conselleiro de Economía, Emprego e Industria, Francisco Conde, participou esta mañá no ‘Open Day’ celebrado no aeródromo de Rozas
A actividade enmárcase no programa ‘Voando alto, sumando vocacións’, co que a Administración pretende estimular no estudantado galego o talento innovador
Castro de Rei (Lugo), 9 de marzo de 2020.- O conselleiro de Economía, Emprego e Industria, Francisco Conde, destacou esta mañá, durante o Open day celebrado hoxe, a importancia de achegar o Polo Aeroespacial de Galicia aos mozos e mozas galegos para espertar neles futuras vocacións STEM: “Queremos achegarnos ao talento mozo para sumar vocacións e que os máis novos identifiquen as oportunidades de futuro que para o seu desenvolvemento profesional ofrece este sector”, asegurou.
A xornada, na que participaron un total de 180 alumnos de 3º e 4º da ESO e na que colaboraron a Fundación Española para la Ciencia y la Tecnología (Fecyt) e Inta, Boeing, Indra e Babcock, incluíu o programa educativo Science Truck, que busca entreter e espertar o interese dos máis novos pola ciencia, así como unha demostración de proxectos que se están levando a cabo nas instalacións de Rozas. O obxectivo da actividade era achegar aos rapaces a este sector innovador a través do Polo Aeroespacial de Galicia e, ao mesmo tempo, visibilizar o traballo que se está realizando no ámbito dos vehículos áereos non tripulados e espertar nos máis novos a súa curiosidade polas vocacións
Este Open day enmárcase no programa Voando alto, sumando vocacións que se dirixe a 2350 estudantes de todos os niveis educativos e público xeral e que proximamente porá en marcha, tamén, as actividades Enxeñando futuro en colaboración con Indra e Fly the future con Babcock. “O obxectivo final é estimular nos nosos rapaces e rapazas o talento innovador”, destacou Conde.
O conselleiro explicou que o sector dos vehículos aéreos non tripulados está en crecemento e que está previsto que no 2035 haxa en Europa máis de 400.000 usuarios e que se xeren 90.000 postos de traballo, polo que se Galicia quere consolidar esa posición de referencia debe estimular novas vocacións a apoiar o talento mozo innovador.
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok